เมนูเรียกน้ำย่อยที่สั่งมาคือ terrine foie gras ที่รสอร่อยมันพอดี มาในสัดส่วนพอดีๆ ไม่ทำให้อิ่มจนเกินไปและไม่น้อยจนรู้สึกว่ายังอร่อยไม่พอ

ที่ร้านเสิร์ฟสลัดและขนมปังมาทานเล่นด้วย ที่เซ็งคือขอสลัดเพิ่มแล้วทางร้านคิดราคาด้วย โดยที่ไม่ได้แจ้งให้ทราบก่อน ควรจะเป็น complementary มากกว่า

มาถึงเมนูหลักหนึ่งเดียวของทางร้าน ซอสอร่อยมากและสัดส่วนพอดีกับเนื้อวัวแบบต้องขอชมเชยเลยทีเดียว เนื้ออร่อยนุ่มลิ้นเข้ากับซอสดีมาก

ที่ไม่ชอบคือเครื่องเคียงไม่ค่อยมีให้เลือก เฟรนช์ฟรายเหมือนของตามฟาสต์ฟู้ดธรรมดา ไม่ดึงดูดเท่าไหร่ คือปกติควรจะมี mashed potatoes , fried onion, grilled potatoes ให้เลือกบ้าง 

จุดอ่อนคือของหวาน สั่ง Mont Blanc มาทานแล้วงงกับรูปลักษณ์มาก รสชาติ..คือทานไม่หมดค่ะ